3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และปัจจัยสำคัญในการประกอบธุรกิจ

3.1.1 ลักษณะผลิตภัณฑ์

บริษัท ไดสตาร์ อิเลคทริก คอร์เปอเรชั่น จำกัด (มหาชน)
ได้จำหน่ายผลิตภัณฑ์เครื่องใช้ไฟฟ้าประเภทต่าง ๆ ซึ่งมีสัดส่วนมูลค่าจำหน่ายในปี 2548
จำแนกได้ดังนี้

  ----------------------------------------------------- -----------------
  ประเภท                                                สัดส่วนการจำหน่าย

  1. เครื่องใช้ไฟฟ้าประเภทสันทนาการ (Home Entertainment)     37.26

  2. เครื่องใช้ไฟฟ้าในบ้าน (Home Appliance)                  18.54

  3. อุปกรณ์สื่อสารและโทรคมนาคม                             35.21

  4. เครื่องใช้สำนักงาน (Office Automation) และอื่นๆ          8.99

  รวม                                                   100.00
  ----------------------------------------------------- -----------------

1. เครื่องใช้ไฟฟ้าประเภทสันทนาการ (Home Entertainment)

1.1 โทรทัศน์สี

เป็นผลิตภัณฑ์ที่มียอดการจำหน่ายสูงสุดของบริษัท โดยในปี 2548
บริษัทได้มียอดการจำหน่ายโทรทัศน์สีทั้งสิ้น ประมาณร้อยละ 35.48 ของยอดขายทั้งหมด
ปัจจุบันบริษัทจำหน่ายโทรทัศน์สีภายใต้ เครื่องหมายการค้า “DiStar” , “KONKA” , “VIEW
PLUS” , “WOLDSAT” ทั้งที่เป็นจอธรรมดาและจอแบนโดยมีขนาดตั้งแต่ 14”-34”
โทรทัศน์สีได้มีการแบ่งออกเป็น 2 ลักษณะด้วยกันคือ จอแก้ว (CRT) , และจอ LCD
ซึ่งยอดขายส่วนใหญ่มากกว่าร้อยละ 95 จะเป็นโทรทัศน์สีจอแก้ว (CRT) ขนาด 21 นิ้ว
และในอนาคตมีแนวโน้มว่าจอ LCD จะได้รับมีความนิยมมากขึ้น
เพราะราคาขายจะเริ่มมีการปรับลดราคาลงมาใกล้เคียงกับโทรทัศน์สีจอแก้ว
แต่ในขณะเดียวกันโทรทัศน์สีจอแก้ว ก็จะเริ่มมีการพัฒนาสินค้าไปเป็น HD-TV (100 Hz)
ซึ่งให้ความละเอียดในแสดงภาพได้ชัดเจนมากขึ้นเช่นกัน

สำหรับการทำตลาดในปี 2549
ทางบริษัทได้มีการวางกลยุทธ์ในการทำตลาดโดยจะเน้นทำตลาดในส่วนของ โทรทัศน์สีจอแก้ว
(CRT) ขนาด 21 นิ้ว และ 29 นิ้ว แบบ SUPER SLIM TV และขนาด 29 นิ้ว 34 นิ้ว
แบบจอแบน และแบบ HD-TV (100 Hz) ส่วนโทรทัศน์สีแบบ จอ LCD
หากราคาตลาดปรับต่ำลงมาใกล้เคียงกับจอแก้ว บริษัทอาจมีการสั่งเข้ามาทดลองตลาดด้วยเช่นกัน

1.2 เครื่องเล่นวีซีดี และ ดีวีดี

เป็นผลิตภัณฑ์ที่บริษัทมียอดการจำหน่ายในปี 2548 ประมาณร้อยละ 0.80 ของยอดขาย
ปัจจุบันความต้องการของผู้บริโภคได้หันมาสนใจเครื่องเล่นดีวีดีมากขึ้น
เนื่องจากคุณภาพของการแสดงภาพและเสียงของดีวีดีจะให้ภาพและเสียงที่ชัดเจนสมจริงกว่าวีซีดีเป็นอย่างมาก
อีกทั้งราคาตลาดในปัจจุบันทั้งเครื่องเล่นดีวีดีและแผ่นดีวีดีได้มีการปรับราคาลงมาใกล้เคียงกับวีซีดีมาก
จึงเป็นสาเหตุทำให้ตลาดวีซีดีหดตัวลงอย่างมาก ปัจจุบันบริษัทฯ
ได้มีการนำเข้าเครื่องเล่นดีวีดีมาทำตลาด
ส่วนเครื่องเล่นวีซีดีบริษัทได้มีการหยุดการผลิตและหยุดสั่งสินค้าใหม่
โดยจะจำหน่ายเฉพาะสินค้าที่มีอยู่ใน stock เท่านั้น
ส่วนตลาดเครื่องเล่นดีวีดีในอนาคตจะเป็นแบบอัดภาพได้และมีการพัฒนาระบบการแสดงภาพและเสียงที่มีความคมชัดสมจริงมากขึ้น

1.3 เครื่องเสียง

เป็นผลิตภัณฑ์ที่บริษัทมียอดการจำหน่ายในปี 2548 ประมาณร้อยละ 0.98 ของยอดขาย
ภายใต้เครื่องหมายการค้า “DiStar” เครื่องเสียงจะแบ่งเป็นเครื่องเสียงแบบคุณภาพสูง
แบบแยกชิ้น และเครื่องเสียงแบบที่มีขนาดเล็กและมีวีซีดีหรือดีวีดีในตัว
และปัจจุบันเครื่องเสียงที่ตลาดนิยมจะเป็นแบบโฮมเธียร์เตอร์เพราะให้คุณภาพเสียงสมจริง
และราคาก็ได้มีการปรับลดลงมาอย่างต่อเนื่อง

ส่วนแผนการตลาดในปี 2549 ทางบริษัทจะไม่เน้นทำการตลาดเครื่องเสียงมากนัก
แต่จะเน้นการทำเครื่องเสียงที่สามารถต่อพ่วงกับเครื่องเล่นดีวีดีได้
และในบางรุ่นจะทำฟังก์ชั่นที่สามารถรับสัญญาณ FM / AM ได้ด้วย
เพื่อเน้นความคุ้มค่าที่ลูกค้าจะได้รับสูงสุด พร้อมกับคุณภาพเสียงที่ดีขึ้นควบคู่ไปด้วย

2. เครื่องใช้ไฟฟ้าภายในบ้าน (Home Appliance)

เป็นผลิตภัณฑ์ที่บริษัทมียอดการจำหน่ายในปี 2548 ประมาณร้อยละ 18.54 ของยอดขาย
ภายใต้เครื่องหมายการค้า “DiStar” ซึ่งปัจจุบันบริษัทได้ทำการจำหน่ายผลิตภัณฑ์ต่าง ๆ
ในสัดส่วนดังนี้

+------------+-----+---------------------------------------------------+
|            | สัดส |                                                   |
|            | ่วนก |                                                   |
|            | ารจ |                                                   |
|            | ำหน |                                                   |
|            | ่ายเ |                                                   |
|            | ครื่อ |                                                   |
|            | งใช |                                                   |
|            | ้ไฟฟ |                                                   |
|            | ้าภา |                                                   |
|            | ยใน |                                                   |
|            | บ้าน |                                                   |
|            |  ใน |                                                   |
|            | ปี 2 |                                                   |
|            | 548 |                                                   |
+------------+-----+---------------------------------------------------+
| 1. ตู้เย็น    |     | 49.18                                             |
+------------+-----+---------------------------------------------------+
| 2.         |     | 44.65                                             |
| เครื่องซักผ้า  |     |                                                   |
+------------+-----+---------------------------------------------------+
| 3.         |     | 2.00                                              |
| เคร        |     |                                                   |
| ื่องปรับอากาศ |     |                                                   |
+------------+-----+---------------------------------------------------+
| 4. พัดลม    |     | 0.92                                              |
+------------+-----+---------------------------------------------------+
| 5. ตู้แช่     |     | 1.61                                              |
+------------+-----+---------------------------------------------------+
| 6.         |     | 0.08                                              |
| เ          |     |                                                   |
| ครื่องทำน้ำอุ่น |     |                                                   |
+------------+-----+---------------------------------------------------+
| 7. เตาแก๊ส  |     | 0.49                                              |
+------------+-----+---------------------------------------------------+
| 8. อื่นๆ     |     | 1.07                                              |
+------------+-----+---------------------------------------------------+
| รวม        |     | 100.00                                            |
+------------+-----+---------------------------------------------------+

ในอนาคตบริษัทฯ จะพิจารณาปรับ line up สินค้าในหมวดนี้ใหม่ทั้งหมด
โดยจะมุ่งเน้นเฉพาะสินค้าที่สามารถจำหน่ายและทำกำไรได้
ส่วนสินค้าที่ไม่สามารถทำกำไรได้จะหยุดผลิตและหาสินค้าใหม่เข้ามาทดแทน

3. อุปกรณ์สื่อสารและโทรคมนาคม

เป็นผลิตภัณฑ์ที่บริษัทมียอดการจำหน่าย ในปี 2548 ประมาณร้อยละ 35.21 ของยอดขาย บริษัทฯ
ได้นำเข้าสินค้าอุปกรณ์สื่อสารโทรคมนาคมจำนวนมาก
ซึ่งดำเนินการขายผ่านแก่ผู้ดำเนินการในประเทศหลายราย เพื่อนำไปติดตั้งในจังหวัดต่างๆ
ทั่วประเทศ สินค้าดังกล่าวเป็นสินค้าที่มีคุณภาพ
ซึ่งได้รับการยอมรับจากผู้ดำเนินการในประเทศดังกล่าว

4. เครื่องใช้สำนักงานและอื่นๆ (Office Automation and Others)

เป็นผลิตภัณฑ์ที่บริษัทมียอดการจำหน่าย ในปี 2548 ประมาณร้อยละ 8.99 ของยอดขาย
โดยบริษัทสั่งซื้อเป็นผลิตภัณฑ์สำเร็จรูปทั้งจากโรงงานผู้ผลิตภายในและภายนอกประเทศเพื่อการจำหน่าย
ภายใต้เครื่องหมายการค้า “DiStar” มีดังนี้

- โทรศัพท์มือถือ

- คอมพิวเตอร์และอุปกรณ์

- ถ่านไฟฉาย , ไฟแช็ค , มีดโกนหนวด

- ฯลฯ

2.  ปัจจัยสำคัญที่มีผลกระทบต่อการประกอบธุรกิจ

  3.1.2.1 โอกาสทางธุรกิจ

1. ด้านพฤติกรรมของผู้บริโภค
ทัศนคติของผู้บริโภคต่อเครื่องใช้ไฟฟ้าภายในบ้านโดยเฉพาะประเภทสันทนาการได้เปลี่ยนแปลงจากเดิมที่มองว่าเป็นสินค้าฟุ่มเฟือยกลับมาเป็นสินค้าจำเป็น
แต่สภาวะเศรษฐกิจที่ผ่านมาประชาชนมีกำลังซื้อลดลง
ในขณะที่อัตราการบริโภคภายในประเทศยังอยู่ในเกณฑ์ปานกลาง
ส่งผลให้อุตสาหกรรมเครื่องใช้ไฟฟ้าภายในประเทศมีการแข่งขันที่รุนแรงทั้งด้าน ราคา คุณภาพ
การบริการ รวมถึงการพัฒนาเทคโนโลยีในตัวสินค้าที่มีการพัฒนาอย่างต่อเนื่อง
และในขณะที่ราคาตลาดลดต่ำลง
มีสินค้าใหม่เข้าสู่ตลาดอย่างต่อเนื่องทำให้เกิดการกระตุ้นในการซื้อสินค้าเพิ่มขึ้น
แต่เนื่องจากภาวะเหตุการณ์ในประเทศอาทิ สถานการณ์ทางภาคใต้ ภัยธรรมชาติ (สึนามิ)
ราคาน้ำมันที่ปรับตัวสูงขึ้นมาโดยตลอด ภาวะเศรษฐกิจ การเมือง ที่ยังขาดความชัดเจนในปัจจุบัน
ส่งผลให้กำลังซื้อสินค้าของผู้บริโภคลดลง
การใช้จ่ายอย่างประหยัดและคิดถึงความคุ้มค่าก่อนตัดสินใจซื้อมากขึ้น ทำให้บริษัทคาดว่าในปี 2549
กำลังซื้อของผู้บริโภคจะทรงตัวหรือลดลง ดังนั้น
ราคาและคุณภาพของสินค้าจะต้องสามารถแสดงให้เห็นถึงความคุ้มค่า
และเพียงพอที่จะดึงดูดให้ลูกค้ากลับมาบริโภคสินค้าเหล่านี้ได้

2. ด้านผู้ผลิตรายใหญ่ของโลก
ปัจจุบันสินค้าเครื่องใช้ไฟฟ้าที่ผลิตจากประเทศจีนมีราคาถูกกว่าทุกประเทศในภูมิภาคเดียวกัน
เนื่องจากต้นทุนแรงงานที่ต่ำมากทำให้ผู้ผลิตจากประเทศญี่ปุ่น
ที่ทำการผลิตมีนโยบายมุ่งเน้นการผลิตสินค้าที่มีเทคโนโลยีสูง
เพื่อให้เกิดมูลค่าเพิ่มและสร้างความแตกต่างในตัวสินค้าทำให้ราคาสินค้าดังกล่าวสูงขึ้นได้
ตั้งแต่กลางปี 2547 เป็นต้นมา
ประเทศไทยมีการประกาศลดอัตราภาษีนำเข้าวัตถุดิบที่ใช้ผลิตสินค้าเครื่องใช้ไฟฟ้าเกือบทุกประเภท
เพื่อให้ผู้ผลิตในประเทศสามารถผลิตและขายสินค้าแข่งขันกับสินค้าสำเร็จรูปนำเข้าจากต่างประเทศได้
ในปัจจุบันหลาย ๆ บริษัทก็ได้เริ่มทำการศึกษาการเข้าไปตั้งโรงงานผลิตในประเทศจีนแล้ว
เพราะในช่วง 2-3
ปีที่ผ่านมาต้องทนต่อสภาวะตลาดและการกดดันเรื่องราคาจากสินค้าที่ผลิตจากประเทศจีนเข้ามาแย่งส่วนแบ่งการตลาด

3. ด้านการสนับสนุนจากภาครัฐบาล
โดยการส่งเสริมการลงทุนและมาตรการทางภาษีตลอดจนการสนับสนุนอุตสาหกรรมการผลิตชิ้นส่วนในประเทศเป็นปัจจัยที่สำคัญต่อการพัฒนาและขยายธุรกิจของบริษัทในปัจจุบัน
บริษัทฯ ได้รับบัตรส่งเสริมการลงทุน ดังนี้

1. กิจการผลิตเครื่องรับโทรทัศน์ประเภท 5.6 การผลิตผลิตภัณฑ์อิเล็คทรอนิกส์ ได้รับเมื่อวันที่ 27
กันยายน 2537 บัตรส่งเสริมเลขที่ 1616/2537
โดยได้รับสิทธิประโยชน์จากบัตรส่งเสริมเป็นระยะเวลา 8 ปี ตั้งแต่วันที่ 17 พฤษภาคม 2538
ถึงวันที่ 17 พฤษภาคม 2546

2. กิจการผลิตเครื่องเสียงและเครื่องเล่นวีดีโอประเภท 5.6 การผลิตผลิตภัณฑ์อิเล็คทรอนิกส์
ได้รับเมื่อวันที่ 11 ตุลาคม 2539 บัตรส่งเสริมเลขที่ 1673/2539
โดยได้รับสิทธิประโยชน์จากบัตรส่งเสริมเป็นระยะเวลา 8 ปีตั้งแต่วันที่ 9 มกราคม 2540 ถึงวันที่
9 มกราคม 2548

3. กิจการผลิตชิ้นส่วนพลาสติกสำหรับเครื่องใช้ไฟฟ้าประเภท 6.12
การผลิตผลิตภัณฑ์พลาสติกหรือเคลือบด้วยพลาสติก เมื่อวันที่ 24 กันยายน 2540 บัตรส่งเสริมเลขที่
1604/2540 โดยได้รับสิทธิประโยชน์จากบัตรส่งเสริมเป็นระยะเวลา 8 ปี ตั้งแต่วันที่ 28 มกราคม
2541 ถึงวันที่ 27 มกราคม 2549

แต่ ณ ปัจจุบันบัตรส่งเสริมการลงทุนของบริษัทได้หมดอายุลงเกือบทั้งหมด
เหลือเพียงสิทธิประโยชน์การลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50
ของอัตราปกติมีกำหนดระยะเวลา 5 ปี นับจากวันที่พ้นกำหนดระยะเวลาตามมาตรา 31 วรรคหนึ่ง

จากมาตรการของรัฐที่ออกเพื่อสนับสนุนการผลิตสินค้าในประเทศเพื่อทดแทนการนำเข้าสินค้าสำเร็จรูปเครื่องใช้ไฟฟ้าทุกประเภท
โดยผ่านสถาบันกลางเป็นผู้ดูแลเฉพาะเรื่องคือสถาบันไฟฟ้าและอิเล็คทรอนิกส์ (EEI)
อย่างต่อเนื่องดังนี้

1 ประกาศกระทรวงการคลัง เรื่องการลดอัตราอากรและยกเว้นอากรศุลกากรตามมาตรา 12
แห่งพระราชกำหนดพิกัดอัตราศุลกากร พ.ศ. 2530 (ฉบับที่ 5) ข้อ 3 (16) ลงวันที่ 8 ตุลาคม
2545 สำหรับสินค้าเครื่องรับโทรทัศน์เป็นอัตรา 0%

2 ประกาศกระทรวงการคลัง เรื่องการลดอัตราอากรและการยกเว้นอากรศุลกากรตามมาตรา 12
แห่งพระราชกำหนดพิกัดอัตราศุลกากร พ.ศ. 2530 (ฉบับที่ 16) ข้อ 2 (15) และ ข้อ 3 (20)
ลงวันที่ 6 พฤษภาคม 2547 สำหรับสินค้าเครื่องใช้ไฟฟ้าในบ้านอื่น 5%

3 ประกาศกระทรวงการคลัง เรื่องการลดอัตราอากรและยกเว้นอากรศุลกากรตามมาตรา 12
แห่งพระราชกำหนดพิกัดอัตราศุลกากร พ.ศ. 2530 (ฉบับที่ 32) ข้อ 3 (16) ลงวันที่ 24
กุมภาพันธ์ 2549 สำหรับสินค้าเครื่องใช้ไฟฟ้าทุกประเภทรวมทั้งสินค้าอื่นบางประเภทในอัตรา 0%

  3.1.2.2 อุปสรรคและข้อจำกัด

1. การพึ่งพาชิ้นส่วนจากต่างประเทศ
เนื่องจากอุตสาหกรรมชิ้นส่วนอิเลคโทรนิคในประเทศยังมีผู้ผลิตไม่เพียงพอต่อความต้องการของตลาดและต้นทุนของชิ้นส่วนที่ผลิตได้ก็ยังมีราคาที่ค่อนข้างสูง
ทำให้วัตถุดิบที่ใช้ในการผลิตส่วนใหญ่ยังต้องอาศัยการนำเข้าจากต่างประเทศ
ซึ่งจะมีผลต่อการวางแผนการผลิตและการควบคุมต้นทุนการผลิต
นอกจากนี้ยังมีความเสี่ยงจากความผันผวนของอัตราแลกเปลี่ยน

2. การวิจัยและพัฒนา การพัฒนาเทคโนโลยีของอุตสาหกรรมเครื่องใช้ไฟฟ้าและอิเลคโทรนิค
ผู้ผลิตจำเป็นต้องใช้เงินลงทุนสูงเพราะเครื่องมือในการทดลองและออกแบบมีราคาแพง
และยังขาดการสนับสนุนจากภาครัฐ ทำให้ไม่สามารถแข่งขันกับบริษัทผู้ผลิตในต่างประเทศได้
ทำให้การเปลี่ยนรูปแบบของสินค้าและเทคโนโลยีช้ากว่า
จึงเป็นเหตุให้ต้องนำเข้าวัตถุดิบในรูปชิ้นส่วนเบื้องต้นเพื่อผลิตต่อในประเทศ
ซึ่งได้รับข้อยกเว้นอากรนำเข้าจากสถาบันไฟฟ้าและอิเล็คทรอนิกส์ (EEI)

3.2 การตลาดและภาวะการแข่งขัน

การตลาดและการจำหน่ายดำเนินการภายใต้ผู้บริหารของบริษัทที่มีความเชี่ยวชาญ
และประสบการณ์มานานกว่า 20 ปี ประกอบกับบริษัทได้สร้างช่องทางจัดจำหน่ายของบริษัท
ผ่านบริษัทร่วม , บมจ. ดี อี แคปปิตอล
เพื่อดำเนินการจำหน่ายสินค้าไดสตาร์ตรงไปยังผู้บริโภคในกลุ่มลูกค้าที่ต้องการซื้อเงินสดหรือเช่าซื้อสินค้า
และบริษัทมีตัวแทนจำหน่าย (ดีเลอร์) เพื่อจำหน่ายสินค้าในธุรกิจเช่าซื้อเช่นเดียวกัน
ซึ่งปัจจุบันบริษัทร่วมดังกล่าวมีสาขาประมาณ 200 สาขาทั่วประเทศ จึงทำให้บริษัทฯ
สามารถสร้างความนิยมและยอมรับในสินค้าของ ไดสตาร์ ในตลาดได้เป็นอย่างดี
จากความเชื่อถือในเครื่องหมายการค้า “Distar” ทำให้บริษัทฯ สามารถแนะนำผลิตภัณฑ์ใหม่ๆ
สู่ตลาดได้อย่างต่อเนื่องมีการเปลี่ยนแปลง ปรับปรุง
พัฒนาผลิตภัณฑ์ให้มีความใหม่และทันสมัยอยู่ตลอดเวลา

3.2.1 นโยบายและลักษณะการตลาดที่สำคัญ

3.2.1.1 กลยุทธ์การตลาดที่สำคัญ

ผลิตภัณฑ์ของบริษัท ผลิตและจำหน่ายภายใต้เครื่องหมายการค้า “DiStar”
เป็นผลิตภัณฑ์ที่บริษัทสามารถผลิตได้เองในประเทศไทยเป็นส่วนใหญ่
ซึ่งปัจจุบันบริษัทมีโรงงานผลิตตั้งอยู่ที่จังหวัดระยอง 3 โรงงาน โดยจะผลิตและประกอบ โทรทัศน์สี,
ตู้เย็น, เครื่องซักผ้า และในอนาคตจะมีการผลิตสินค้าอื่นที่สามารถสร้างมูลค่าเพิ่มให้กับธุรกิจ
ซึ่งขณะนี้กำลังอยู่ในระหว่างการศึกษาตลาด

ลูกค้ากลุ่มเป้าหมายของบริษัทอยู่ในระดับกลางถึงล่างในประเทศ บริษัทฯ ได้พยายามสร้าง Brand
Royalty ให้เป็นที่ยอมรับแก่ผู้บริโภคทั่วไป โดยเริ่มต้นวางตำแหน่งผลิตภัณฑ์ (Position)
ในกลุ่มของตลาดกลาง-ล่าง คือเจาะกลุ่มเป้าหมายผู้บริโภคที่มีรายได้ระดับกลางลงไป
ซึ่งผู้บริโภคในกลุ่มนี้จัดเป็นฐานลูกค้ากลุ่มใหญ่ของประเทศ
และเป็นกลุ่มตลาดที่มีปริมาณการบริโภคสินค้ามากที่สุด

เพื่อสามารถเข้าถึงกลุ่มลูกค้าเป้าหมายให้มากที่สุด กลยุทธ์การตลาดที่สำคัญมีดังนี้

1. บริษัทเน้นกลยุทธ์ราคาเหมาะสมกับคุณภาพของสินค้าและกลุ่มลูกค้าเป้าหมาย
เพื่อสร้างความได้เปรียบด้านราคาเมื่อเทียบกับคู่แข่งขัน
เนื่องจากผู้บริโภคกลุ่มนี้จะมีการตอบสนองต่อการเปลี่ยนแปลงของราคาสูง
ปัจจัยสำคัญที่ทำให้บริษัทสามารถใช้กลยุทธราคาในการแข่งขันคือ
การที่บริษัทมีความสามารถจัดหาแหล่งวัตถุดิบได้ในราคาถูกและมีคุณภาพมาตรฐานซึ่งเป็นผลมาจากการวิจัยและพัฒนาของบริษัท
มีโรงงานผลิตสินค้าเอง และไม่ต้องเสียค่า Brand Royalty
รวมทั้งการบริหารงานขายที่มีประสิทธิภาพทำให้ค่าใช้จ่ายทางการตลาดของบริษัทไม่สูงนัก
ดังนั้นมูลค่าต้นทุนสินค้าเฉลี่ยต่อหน่วยของบริษัทจึงอยู่ในอัตราที่ต่ำ
ทำให้สามารถเพิ่มส่วนแบ่งการตลาดของบริษัทได้

2. ด้านการขาย ได้จัดทีมการขายตามกลุ่มเป้าหมายโดย แบ่งเป็น 3 กลุ่ม ดังนี้

- ทีมงานขายร้านค้าปลีกและร้านค้าส่ง ในกรุงเทพมหานครและต่างจังหวัด

- ทีมงานขายในห้างสรรพสินค้าและซุปเปอร์สโตร์

- ทีมงานขายธุรกิจเช่าซื้อ

ทั้งนี้ กลยุทธ์ในการบริหารงานขาย ประกอบด้วย

2.1 การสร้างความสัมพันธ์ที่ดีกับตัวแทนขาย (Dealer) กลยุทธ์ที่สำคัญอันหนึ่งคือ
การพิจารณาเรื่องเงื่อนไขการชำระเงินของลูกค้าและวงเงินเครดิต
โดยบริษัทจะพิจารณาให้เงื่อนไขที่ดีหากลูกค้าได้ติดต่อทำการค้ากับบริษัทมาเป็นเวลานาน
รวมทั้งฐานะการเงิน ประวัติการชำระเงินของลูกค้าเป็นไปตามหลักเกณฑ์ที่บริษัทได้กำหนดไว้
ในกรณีที่เป็นลูกค้าใหม่และมีการติดต่อค้าขายไม่นานนักทางบริษัทจะพิจารณาจากประวัติการขายของลูกค้ากับบริษัทอื่น
หรือ พิจารณาจากสถานะทางการเงินของลูกค้า และบริษัทฯ
ได้มีการจัดการอบรมให้ความรู้เกี่ยวกับตัวสินค้าให้กับ Dealer
รวมทั้งรายการส่งเสริมการขายที่ตรงเป้าหมายเพื่อให้ขายสินค้าได้มากและมีกำไรพอเพียง

2.2 เน้นประสิทธิภาพของทีมงานขาย
พนักงานขายของบริษัทมีประสบการณ์การขายและความชำนาญในการขายผลิตภัณฑ์เครื่องใช้ไฟฟ้ามายาวนาน
และในขณะเดียวกันบริษัทได้จัดให้มีการฝึกอบรม สัมมนา ทั้งภายในและภายนอกสถานที่
เพื่อเพิ่มทักษะในการขายและจัดให้มีการประชุมเพื่อแก้ไขปัญหาที่เกิดขึ้นอยู่สม่ำเสมอ นอกจากนี้
บริษัทพยายามสร้างแรงจูงใจให้พนักงานขายด้วยการให้ผลตอบแทนที่เหมาะสม
เพิ่มขีดความสามารถในการขายสินค้า
รวมทั้งสร้างโอกาสให้พนักงานได้มีการเติบโตทางตำแหน่งสูงขึ้นไปพร้อมกับบริษัท โดยบริษัทฯ
จะเน้นตัวบุคลากรทางด้านการขายเป็นสิ่งที่สำคัญ

2.3 เน้นความคล่องตัวในการดำเนินงานของผู้บริหาร
ขั้นตอนในการบริหารที่ไม่ซับซ้อนทำให้ผู้บริหารมีความคล่องตัวในการขายสูง
การพิจารณาและการตัดสินใจในเรื่องต่าง ๆ สามารถทำได้รวดเร็ว
สามารถตอบสนองความต้องการของลูกค้าได้อย่างรวดเร็ว
และทันต่อสภาวะตลาดในปัจจุบันที่มีการเปลี่ยนแปลงอยู่ตลอดเวลา

3. ด้านผลิตภัณฑ์ บริษัทเน้นความหลากหลายของผลิตภัณฑ์
และเน้นการขายที่มีสินค้าทุกประเภทของเครื่องใช้ไฟฟ้าทั้ง Home Appliance และ Home
Entertainment เพื่อตอบสนองความต้องการของผู้บริโภคให้มากที่สุด
และเป็นการเสริมสร้างการรับรู้ในเครื่องหมายการค้า “DiStar” ให้มากขึ้น

นอกจากนี้ บริษัทให้ความสำคัญกับการทำตลาดผลิตภัณฑ์ใหม่ ๆ อาทิ
ผลิตภัณฑ์จานรับสัญญาณดาวเทียม, เครื่องซักผ้าหยอดเหรียญอัฉริยะพูดได้ , โทรทัศน์สีแบบ SUPER
SLIM และแบบ HD-TV (DIGITAL 100 Hz) ซึ่งจะมีการทำตลาดในปี 2549

4. ด้านราคา สินค้าที่จำหน่ายในประเทศส่วนใหญ่เป็นสินค้าที่มีเครื่องหมายการค้าของญี่ปุ่น
ซึ่งจะตั้งราคาในระดับที่ค่อนข้างสูง บริษัทได้อาศัยช่องว่างทางการตลาด
การจัดจำหน่ายสินค้าของบริษัท โดยบริษัทได้วางกลยุทธราคาไว้ดังนี้

1. ราคาต้องสอดคล้องกับรายได้ของกลุ่มลูกค้าเป้าหมาย

2. ราคาสินค้าจะต้องถูกกว่าสินค้าของญี่ปุ่นหรือยุโรปแต่คุณภาพและฟังก์ชั่นการใช้งานต้อง

ทัดเทียมกัน

3. ราคาที่ขายให้กับตัวแทนขายหรือร้านค้าแต่ละช่องทางการจัดจำหน่าย
จะต้องทำกำไรขั้นต้นที่สูงกว่าสินค้าที่มีเครื่องหมายการค้าญี่ปุ่นและยุโรปซึ่งกลยุทธ์นี้เป็นการประกันรายได้ให้กับร้านค้าและเป็นสิ่งจูงใจให้ร้านค้าช่วยส่งเสริมการจำหน่ายผลิตภัณฑ์ของ
“DiStar”

4. ราคาในตลาด ที่กำหนดจะเป็นระดับราคาเดียวกัน (One price policy)
สร้างมาตรฐานราคาของสินค้า “DiStar” ในตลาดและไม่ให้มีการขายตัดราคากัน
ซึ่งจะเป็นการสร้างความมั่นใจให้กับตัวแทนจำหน่ายว่าจะได้ผลกำไรที่เหมาะสม
อีกทั้งยังสร้างความเชื่อมั่นให้กับลูกค้าได้ว่า
ไม่ว่าจะซื้อจากร้านค้าใดก็จะได้ในราคามาตรฐานเดียวกัน

 ลักษณะลูกค้า

การจัดจำหน่ายและกลุ่มลูกค้า บริษัทเน้นการจัดจำหน่ายในกลุ่มลูกค้าเช่าซื้อเป็นหลัก
ซึ่งเป็นกลุ่มลูกค้าที่มีขนาดใหญ่และมีปริมาณการบริโภคสินค้าสูงสุดในประเทศ
อีกทั้งบริษัทมีพันธมิตรในกลุ่มบริษัทที่ดำเนินธุรกิจในลักษณะนี้หลายบริษัท
ทำให้บริษัทสามารถจำหน่ายสินค้าผ่านกลุ่มพันธมิตรเหล่านี้ได้เป็นจำนวนมาก

จากการวิเคราะห์กลุ่มลูกค้าผู้มีรายได้ระดับกลางลงไปนั้น
ส่วนใหญ่มีถิ่นฐานในต่างจังหวัดและมีพฤติกรรมการซื้อเครื่องใช้ไฟฟ้าส่วนใหญ่จะซื้อผ่านระบบเงินผ่อนและตลาดของธุรกิจเงินผ่อนนี้มีขนาดใหญ่มากและมีแนวโน้มการเติบโตสูง
ดังนั้น เพื่อให้เข้าถึงกลุ่มลูกค้าเป้าหมายได้มากที่สุด
บริษัทจึงได้สร้างช่องทางจัดจำหน่ายของบริษัทเองตั้งแต่ 2536 เป็นต้นมา โดยจัดตั้งบริษัท ดี อี
แคปปิตอล จำกัด (มหาชน) (เดิมชื่อบริษัท พานาเชน จำกัด)
เพื่อทำการจำหน่ายสินค้าระบบเงินผ่อนภายใต้เครื่องหมายการค้า “DiStar” เป็นหลัก
ช่องทางการจัดจำหน่ายนี้ บริษัทมีข้อได้เปรียบที่สำคัญคือ
ผู้บริหารในบริษัทร่วมนั้นสามารถดำเนินการบริหารได้อย่างมีประสิทธิภาพ
เนื่องจากผู้บริหารเป็นผู้มีความชำนาญและคุ้นเคยกับธุรกิจเงินผ่อนมานาน

ขณะเดียวกันบริษัทฯ ก็ได้มีการผลิตให้กับลูกค้ารายอื่นๆ
ด้วยเพื่อเป็นการเพิ่มรายได้และเพิ่มยอดผลิตให้กับบริษัทสำหรับรอบปีที่ผ่านมา บริษัทฯ
รับจ้างผลิตสินค้า (OEM)
เพื่อส่งออกต่างประเทศสำหรับลูกค้ารายใหญ่เป็นการเพิ่มประสิทธิภาพการผลิตของทางโรงงานรวมทั้งเพิ่มยอดขายของบริษัทฯ
อีกด้วย

ในปี 2548 ตลาดโลกมีความผันผวนมาก
สภาพเศรษฐกิจโดยรวมไม่ค่อยดีนักประกอบกับราคาขายของผลิตภัณฑ์เครื่องใช้ไฟฟ้าจากประเทศจีนมีการลดราคาอย่างต่อเนื่องทำให้บริษัทฯ
พยายามหาช่องทางการจำหน่ายต่างประเทศมากขึ้นและพยายามรักษาช่องทางการขายเดิมที่มีอยู่และมีการปรับกลยุทธ์โดยเน้นส่งออกในประเทศแถบอาเซียน

บริษัทฯ
ยังคงมีนโยบายให้ความสำคัญกับตลาดภายในประเทศโดยมีนโยบายที่จะเพิ่มส่วนแบ่งการตลาดของทีวี
, ดีวีดี และ เครื่องใช้ไฟฟ้าภายในบ้าน ได้แก่ เครื่องซักผ้า , ตู้เย็น ฯลฯ ให้มากขึ้น
โดยเฉพาะเครื่องซักผ้าที่มีความต้องการเติบโตขึ้นทุกปี โดยบริษัทฯ
ได้เริ่มการประกอบเครื่องซักผ้าในปี 2548 เป็นต้นมา

กลุ่มลูกค้าของบริษัท ได้แก่ ร้านค้าส่ง , ธุรกิจขายผ่อนชำระสินค้าประเภทเครื่องใช้ไฟฟ้า ,
ห้างสรรพสินค้า , ซุปเปอร์สโตร์ , ร้านค้าส่ง และ ลูกค้าต่างประเทศ เป็นต้น

2.  ช่องทางการจัดจำหน่าย

บริษัทฯ ได้จัดจำหน่ายสินค้าในทุกช่องทางและจากแนวโน้มการรุกตลาดของช่องทาง Chain Store
ขนาดใหญ่ที่มีการขยายตัวมากทำให้อำนาจการต่อรองของ Chain Store มีมากขึ้นทำให้บริษัทฯ
ได้มีการปรับเปลี่ยนกลยุทธ์ทางด้านช่องทางการจัดจำหน่ายโดยบริษัทฯ
เน้นไปทางช่องทางการจัดจำหน่ายแบบการขายตรงโดยผ่านร้านค้าประเภทขายตรงและเงินผ่อนให้มากขึ้นเพื่อเป็นการรักษาผลกำไรของบริษัทฯ
และบริษัทฯ เล็งเห็นว่าจะต้องสร้างช่องทางการจัดจำหน่ายของตนเองขึ้น
เพื่อเป็นการรองรับการขายในระยะยาวและทำให้ลดความเสี่ยงจากช่องทางการจัดจำหน่ายในอนาคตได้
แต่เนื่องจากช่องทางจัดจำหน่ายผ่านธุรกิจเช่าซื้อ มีปัญหาจากภาวะเศรษฐกิจซบเซา
โดยเฉพาะปัญหา 3 จังหวัดชายแดนภาคใต้และภัยสึนามิ ทำให้กำลังซื้อของลูกค้าลดลงมาก

  สัดส่วนการขายแบ่งตามช่องทางการจัดจำหน่ายสำหรับสินค้ากลุ่มเครื่องใช้ไฟฟ้าในปี 2548

  การรับจ้างผลิตภายในประเทศ 29.74 %

  การขายผ่านกิจการเงินผ่อนและ Chain Store 24.38 %

  การขายผ่านร้านค้าปลีก , ค้าส่ง 6.40 %

  การขายผ่านห้างสรรพสินค้าและซุปเปอร์สโตร์ 3.43 %

  ยอดขายต่างประเทศ 0.73 %

  อุปกรณ์สื่อสารและโทรคมนาคม , อื่นๆ 35.32 %

  100.00 %

การส่งเสริมการขาย และ การโฆษณา

บริษัทมีการดำเนินงานด้านการส่งเสริมการขายและการโฆษณา
เพื่อสนับสนุนการขายและตัวแทนจำหน่าย ดังต่อไปนี้

1. การกระตุ้นให้ตัวแทนขายสินค้าและยอมรับในสินค้า “ไดสตาร์”
โดยบริษัทมีการพิจารณาผลประโยชน์ในรูปแบบต่าง ๆ
ให้กับตัวแทนขายสินค้าอย่างเหมาะสมในทุกช่องทางจัดจำหน่าย
โดยให้ผลตอบแทนขายในอัตราที่สูงกว่าสินค้าอื่น

2. การสร้างความเชื่อมั่นใน “ตราสินค้า” บริษัทมีการโฆษณาประชาสัมพันธ์สินค้าผ่านสื่อโทรทัศน์
หนังสือพิมพ์ และโรงงานผลิตของบริษัทยังได้รับการรับรอง ISO
ซึ่งถือว่าเป็นมาตรฐานการผลิตที่ได้รับการยอมรับระดับสากล

3.  รักษาระดับราคาในตลาด สินค้าแบรนด์ “Distar” มีนโยบายราคาเดียวกันทั่วประเทศ

4.  เน้นการโฆษณาสินค้าในธุรกิจขายตรงเพิ่มขึ้น โดยผ่านสื่อต่างๆ เพื่อให้ลูกค้ารู้จักผลิตภัณฑ์ต่างๆ
    ของบริษัทฯ และเข้าถึงลูกค้าเป้าหมายได้มากขึ้น

5.  บริษัทได้ตกแต่งหน้าร้านของสาขาและตัวแทนจำหน่ายด้วยภาพโฆษณาสินค้ารวมทั้งป้ายรถเดินตลาด
    เพื่อเป็นการโฆษณาประชาสัมพันธ์สินค้าของบริษัท

รูปแบบการโฆษณา

แนวทางการโฆษณาของบริษัท คือพยายามสร้างการรับรู้ในเครื่องหมายการค้าผลิตภัณฑ์ “DiStar”
(Brand Awareness) ดังนั้น การจัดแคมเปญการโฆษณาผ่านสื่อต่าง ๆ เช่น หนังสือพิมพ์
แมกกาซีน โทรทัศน์ และร่วมโฆษณากับห้างสรรพสินค้าต่าง ๆ
จะโฆษณาเฉพาะผลิตภัณฑ์ที่สามารถผลิตและจำหน่ายได้ โดยการพิจารณาเลือกใช้สื่อแต่ละประเภท
บริษัทจะเลือกสื่อที่สามารถเข้าถึงผู้บริโภคมากที่สุด โดยในปี 2548 บริษัทฯ
ใช้งบประมาณโฆษณาน้อยลงกว่าปีก่อน

ผลของฤดูกาลที่กระทบต่อการดำเนินธุรกิจของบริษัท

ฤดูกาลมีส่วนทำให้เกิดผลกระทบต่อยอดขายของบริษัทบ้าง
เนื่องจากโทรทัศน์สีซึ่งเป็นผลิตภัณฑ์หลักของบริษัทและมีความต้องการของลูกค้าอย่างต่อเนื่อง
ยกเว้นช่วงเทศกาลปีใหม่และตรุษจีนที่จะมียอดจำหน่ายสูง แต่ผลิตภัณฑ์อื่น ๆ
อาจมีผลกระทบจากฤดูกาลมากกว่า คือหมวดสินค้าเครื่องใช้ไฟฟ้าภายในบ้านได้แก่

-   เครื่องซักผ้า มียอดจำหน่ายสูงช่วงฤดูฝนคือระหว่างเดือนกรกฎาคมถึงกันยายน

-   ตู้เย็น เครื่องปรับอากาศ พัดลม
    มียอดจำหน่ายสูงในช่วงฤดูร้อนคือระหว่างเดือนกุมภาพันธ์ถึงมิถุนายน

- เครื่องทำน้ำอุ่น มียอดจำหน่ายสูงช่วงฤดูหนาวคือระหว่างเดือนพฤศจิกายนถึงกุมภาพันธ์

3.2.2 สภาพการแข่งขันภายในอุตสาหกรรม

ภาวะอุตสาหกรรมเครื่องใช้ไฟฟ้า

ในปี 2548 ตลาดค่อนข้างจะทรงตัวเมื่อเทียบกับปี 2547 ขณะที่ราคามีการปรับตัวลงอย่างต่อเนื่อง
โดยเฉพาะสินค้าในหมวดของเครื่องเล่น วีซีดี ดีวีดีและทีวี ขณะที่หมวดเครื่องใช้ไฟฟ้า เช่น
ตู้เย็นและเครื่องปรับอากาศรวมทั้งเครื่องซักผ้ามีโอกาสปรับราคาขึ้นเนื่องจากการปรับตัวขึ้นของราคาวัตถุดิบ
อัตราการเติบโตยังต่ำอยู่แต่มีการแข่งขันด้านราคา ทำให้บริษัทฯ
ต้องทำตลาดในเชิงรุกเพื่อสามารถเพิ่มยอดขายมากขึ้นแต่เนื่องจากในปีนี้ บริษัทฯ
มีนโยบายการขายที่ชัดเจนโดยเน้นการขายผ่านช่องทางการจัดจำหน่ายของธุรกิจเช่าซื้อมากขึ้นกว่าปีก่อนเพื่อลดการเปรียบเทียบด้านราคา
และในอนาคตบริษัทฯ จะสามารถควบคุมราคาขาย
และกำไรขั้นต้นได้อย่างสม่ำเสมอเป็นการสร้างความเข้มแข็งของสินค้าแบรนด์ “ไดสตาร์”
ให้เป็นที่ยอมรับของลูกค้ากลุ่มใหญ่ของประเทศ

  สภาพการแข่งขันของเครื่องใช้ไฟฟ้า

ภาพรวมของเครื่องใช้ไฟฟ้าในประเทศไทยแบ่งออกได้เป็นกลุ่มดังนี้

1. สินค้าที่ใช้เครื่องหมายการค้าจากญี่ปุ่น เช่น พานาโซนิค ซันโย โซนี่ ฮิตาชิ ฯลฯ
เป็นสินค้าที่มีภาพพจน์เด่นในแง่ของรูปแบบที่สวยงามและเทคโนโลยีที่ทันสมัย
กลยุทธ์การแข่งขันจะใช้ตัวผลิตภัณฑ์เป็นสำคัญ แต่ก็มีข้อจำกัดในด้านราคาที่ค่อนข้างสูง
เมื่อเทียบกับสินค้าในตลาดที่นำเข้าจากประเทศจีน

2. สินค้าที่ใช้เครื่องหมายการค้าของยุโรปและอเมริกา เช่น ฟิลิปส์ ยีอี เวิร์ลพูล อิเลคโทรลักซ์
ฮูเวอร์ เป็นต้น เป็นสินค้าที่ผู้บริโภคชาวไทยระดับกลางขึ้นไปสนใจ
การพัฒนาผลิตภัณฑ์จะเน้นถึงความทนทานใช้งานคงทนเป็นหลัก
ส่วนเทคโนโลยีเป็นแบบธรรมดาไม่หวือหวามากนัก

3. สินค้าที่ใช้เครื่องหมายการค้าของเกาหลี เช่น ซัมซุง LG จะเน้นรูปแบบของสินค้า,
ความทันสมัยใหม่ของเทคโนโลยี และราคาปานกลางเป็นกลยุทธ์หลักในการแข่งขัน
กลุ่มลูกค้าเป้าหมายคือคนรุ่นใหม่ ที่เพิ่งเริ่มย่างเข้าสู่วัยทำงาน หรือเพิ่งก่อสร้างตัว
ปัจจุบันผู้บริโภคมีการยอมรับสินค้าในกลุ่มนี้มากขึ้น

4. สินค้าที่ใช้เครื่องหมายการค้าภายในประเทศ เช่น ไดสตาร์
สินค้านี้ใช้กลยุทธ์หลักคือการชนะใจกลุ่มลูกค้าเป้าหมายในระดับกลางจนถึงระดับล่างโดยอาศัยราคาเป็นเครื่องช่วยในการแข่งขัน
โดยเน้นความทนทานของผลิตภัณฑ์และบริการหลังการขายที่ต่อเนื่องและลูกค้าจะมีความรู้สึกที่ดีต่อชื่อเครื่องหมายการค้าที่มีความคุ้มค่าของเงินที่จ่ายไป
ขณะเดียวกันก็มีการพัฒนาตัวผลิตภัณฑ์ใหม่ๆ ออกสู่ตลาดตลอดเวลา
ระบบการจำหน่ายแบบเงินผ่อนเพื่อเพิ่มกำลังซื้อให้กับผู้บริโภคในระดับกลางจนถึงระดับล่างโดยเน้นทางด้านบริการหลังการขายที่สะดวกและอำนวยความสุขสบายให้กับผู้บริโภคมากที่สุด

  ภาวะอุตสาหกรรมเครื่องรับโทรทัศน์

เครื่องรับโทรทัศน์เป็นสินค้าประเภทหนึ่งซึ่งได้รับความนิยมอย่างมาก
ยิ่งในปัจจุบันนี้การขยายเครือข่ายของสถานีโทรทัศน์ครอบคลุมทุกพื้นที่
ประกอบกับการขยายตัวของเครือข่าย เคเบิลทีวี
ทำให้เครื่องรับโทรทัศน์กลายเป็นสินค้าที่มีความต้องการจากลูกค้า
หรืออาจจะกล่าวได้ว่าเป็นส่วนหนึ่งของการดำเนินชีวิตประจำวันไปแล้ว

สำหรับสถานการณ์ตลาดเครื่องรับโทรทัศน์ในปี 2548 นั้น
เป็นอีกปีหนึ่งที่มีการปรับราคาลดลงมากและต่อเนื่อง
แต่ในขณะเดียวกันผู้ผลิตหลายรายต่างพยายามที่จะสร้างมูลค่าเพิ่มให้กับสินค้าของตนเพิ่มขึ้น
ด้วยการพัฒนาตัวสินค้าทั้งด้านคุณภาพและรูปลักษณ์ให้สวยงาม ทันสมัย รวมถึงการนำนวัตกรรมใหม่ ๆ
เข้ามาช่วยทำตลาด เช่น โทรทัศน์สีจอ LCD และ PLASMA TV เป็นต้น

ตลาดในประเทศ

มูลค่ารวมของเครื่องใช้ไฟฟ้าและอีเลคโทรนิคทั้งหมดในประเทศคาดว่าในปี 2548
ทั้งหมดมีมูลค่ารวม 68,000 ล้านบาท โดยแบ่งเป็นหมวด Audio visual (AV) 52% และหมวด
Home appliance 48%

ในหมวด AV ประกอบด้วย ทีวี ตามมูลค่าขาย 73% , วีซีดี 14% , ดีวีดี 7%
ส่วนที่เหลือเป็นกล้องวีดีโอ

ในหมวดสินค้าทีวี คาดว่ามูลค่าตลาดประมาณ 17,000 ล้านบาท หรือตามหน่วยเป็น 2,000,000
เครื่อง เมื่อเทียบกับปี 2547 โตขึ้น 1-2% (ตามปริมาณ) -% (ตามมูลค่า)
เหตุผลหลักคือการปรับลดราคาขายของทีวีโดยเฉพาะเป็นทีวีจอแบน

มูลค่ายอดขายทีวี ในปี 2549 คาดว่าจะมีการเติบโตขึ้นประมาณ 3%
เทียบกับปีก่อนขณะที่ราคาขายปลีกในตลาดมีแนวโน้มลดลงอีก เนื่องจากราคาโทรทัศน์จอ LCD
เองก็ได้มีการปรับราคาลงมาอย่างต่อเนื่อง ส่งผลให้ราคาหมวดทีวีจอแบน ขนาด 21”, 29”
ต้องลดราคาลงตาม และคาดว่าสัดส่วนความต้องการของทีวีจอแบน 80% (ตามปริมาณ) หรือ 90%
(ตามมูลค่าตลาด)

มูลค่าตลาดของเครื่องเล่น วีซีดีและดีวีดี ในปี 2548
มีมูลค่ารวมใกล้เคียงกับปีก่อนโดยมีความต้องการของตลาด ดีวีดี เติบโตขึ้น 50% ขณะที่ตลาด วีซีดี
ลดลงอย่างมาก และสถานะการตลาดนี้ยังมีแนวโน้มต่อเนื่องไปในปี 2549 ด้วย

  กลยุทธ์การแข่งขัน

กลยุทธ์ของบริษัทฯ ในการรักษาส่วนแบ่งตลาดของบริษัทฯ
ได้มีผลิตภัณฑ์รุ่นใหม่ที่ทันสมัยและราคาเหมะสมเพื่อเป็นแรงจูงใจให้กับผู้บริโภคในขณะเดียวกันได้แนะนำผลิตภัณฑ์ใหม่ๆ
ที่มีฟังก์ชั่นการทำงานที่ไม่ซับซ้อนมากแต่มีต้นทุนที่ต่ำลงเพื่อเป็นการกระตุ้นให้เกิดความต้องการในสินค้ามากขึ้นโดยเฉพาะสินค้าในหมวดเครื่องใช้ไฟฟ้า
เช่น เครื่องซักผ้า ขณะเดียวกันก็เริ่มรุกเข้าสู่ตลาดสินค้าทางด้านไอทีและการสื่อสารโทรคมนาคม
เช่น โทรศัพท์มือถือ , คอมพิวเตอร์ และโทรศัพท์สาธารณะ เพื่อรักษายอดขายของทางบริษัทฯ
ปัจจุบันบริษัทฯ ได้สร้างช่องทางการจัดจำหน่ายของโทรศัพท์มือถือ
ซึ่งสามารถทำยอดขายได้ดีมากและเป็นไปตามเป้าหมายที่ตั้งไว้

ด้านการผลิตได้เพิ่มการผลิตสินค้า OEM เพื่อขายภายในประเทศและต่างประเทศให้กับ Brand
name อื่นด้วยทำให้มีปริมาณการผลิตมากขึ้น ส่งผลให้ต้นทุนในการผลิตต่อเครื่องต่ำ
ดังนั้นต้นทุนรวมของบริษัทฯ จึงอยู่ในสภาวะที่ได้เปรียบกว่าคู่แข่ง

ปัจจุบันบริษัทฯ ได้ส่งสินค้าออกไปจำหน่ายต่างประเทศ
รวมทั้งภูมิภาคใกล้เคียงเพื่อเพิ่มยอดผลิตและจำหน่ายภายใต้เครื่องหมายการค้า “Distar”
ให้มากขึ้น

ส่วนแบ่งการตลาดของเครื่องรับโทรทัศน์สีในประเทศ

  -------------------------- --------------------------------------------
  เครื่องหมายการค้า             ส่วนแบ่งการตลาด

  ซัมซุง                       19

  โซนี่                        18

  แอลจี / โกลด์สตาร์            14

  พานาโซนิค / เนชั่นแนล         13

  ไดสตาร์                     6

  ซิงเกอร์                     4

  ฟิลิปส์                       4

  อื่น ๆ                       22

  รวม                        100
  -------------------------- --------------------------------------------

แหล่งที่มา

ส่วนแบ่งการตลาดข้างต้น เป็นการประมาณการจากฝ่ายบริหารของบริษัทฯ

แนวโน้ม

แนวโน้มบริษัทฯ จะทำการผลิตและขยายตลาดเครื่องรับโทรทัศน์สีที่มีจอภาพขนาด 21 นิ้วขึ้นไป
และมีการเพิ่มลูกเล่นในตัวผลิตภัณฑ์ให้มีความแตกต่างกับคู่แข่งโดยเฉพาะทางด้านเสียง
ให้มีมิติเสียงที่ดีกว่าเดิม พร้อมทั้งออกสินค้าในหมวดทีวีเป็น HD-TV (DIGITAL 100 Hz) และจอ
LCD ซึ่งจะเน้นสินค้านวัตกรรมใหม่ ในอนาคตบริษัทฯ ได้มีการปรับแผนการผลิตทีวีในหมวด HD-TV
(DIGITAL 100 Hz) และจอ LCD เป็นที่เรียบร้อยแล้ว

เครื่องรับโทรทัศน์ขนาด 29 นิ้ว เป็นผลิตภัณฑ์ที่มีอัตราการเจริญเติบโตสูง
และเป็นที่ต้องการของผู้บริโภคมากขึ้นเรื่อยๆ เนื่องจากราคามีแนวโน้มลดลงมาก ซึ่งในปี 2549
บริษัทมีแผนที่จะผลิตโทรทัศน์สี 29” จอแบน ออกมาทำตลาดในราคาที่สามารถแข่งขันกับตลาดได้
โดยจะเน้นเรื่องราคา และตัดฟังก์ชั่นที่คิดว่าไม่จำเป็นสำหรับลูกค้าต่างจังหวัด เช่น ฟังก์ชั่น 2
ภาษา เป็นต้น

ตลาดของทีวีจอแบนมีแนวโน้มการลดลงของราคาตลอดมา
ทำให้ความต้องการของผู้บริโภคที่จะบริโภคเพิ่มมากขึ้น
ในอนาคตสัดส่วนความนิยมของทีวีจอแบนจะได้รับความนิยมมากขึ้นตามราคาขายที่ลดต่ำลง

3.3 การจัดหาผลิตภัณฑ์หรือบริการ

3.3.1 การผลิต

บริษัทฯ มีโรงงาน 1 แห่ง ตั้งอยู่ที่จังหวัดระยอง โดยมีกำลังการผลิตและปริมาณการผลิต ดังนี้

  ------------------------------------------------------- ---------------
                                                          ปี 2548

  กำลังการผลิตเต็มที่ (หน่วย : เครื่อง)                           

  ผลิตภัณฑ์                                                  

  - โทรทัศน์สี                                               540,000

  - เครื่องเล่นวีดีโอ , วีซีดี , ดีวีดี , เครื่องเสียง                  250,000

  - พลาสติก (ตัน)                                           700

  ปริมาณการผลิตจริง (หน่วย : เครื่อง)                           

  ผลิตภัณฑ์                                                  

  - โทรทัศน์สี                                               200,482

  - เครื่องเล่นวีดีโอ , วีซีดี , ดีวีดี , เครื่องเสียง                  150

  - พลาสติก (ตัน)                                           439

  มูลค่าการผลิต (หน่วย : พันบาท)                               

  ผลิตภัณฑ์                                                  

  - โทรทัศน์สี                                               756,222

  - เครื่องเล่นวีดีโอ , วีซีดี , ดีวีดี , เครื่องเสียง                  381

  - พลาสติก                                                25,333

  การใช้กำลังการผลิต                                         

  ผลิตภัณฑ์                                                  

  - โทรทัศน์สี                                               37.13%

  - เครื่องเล่นวีดีโอ , วีซีดี , ดีวีดี , เครื่องเสียง                  0.06%

  - พลาสติก (ตัน)                                           62.70%
  ------------------------------------------------------- ---------------

หมายเหตุ : 1. กำลังการผลิตที่ใช้ในการทำงาน 1 กะๆ ละ 8 ชม.

2. ปริมาณการผลิตจริงเป็นการทำงานในเวลาปกติและล่วงเวลา

3.3.2. การจัดหาผลิตภัณฑ์สำเร็จรูปเพื่อจำหน่าย CBU (Completely Built-up Unit)

บริษัทจะสั่งซื้อผลิตภัณฑ์สำเร็จรูปทั้งภายในและภายนอกประเทศ
ซึ่งผลิตภัณฑ์ประเภทนี้พร้อมที่จะจำหน่ายให้กับผู้บริโภคโดยทันที การออกแบบ รูปลักษณะของผลิตภัณฑ์
รวมทั้งประโยชน์การใช้สอยจะอยู่ภายใต้การออกแบบและควบคุมของบริษัทโรงงานผู้ผลิตประเภท
OEM (Original Equipment Manufacturing or Merchandising) ทั้งหมด
แต่บริษัทจะเน้นและคัดเลือกโรงงานผู้ผลิตโดยคำนึงถึงรูปแบบการใช้สอย
และมาตรฐานของสินค้าเป็นสำคัญ
เพื่อให้มีคุณลักษณะและระดับราคาตรงตามความนิยมของกลุ่มลูกค้าเป้าหมายของบริษัท
ผลิตภัณฑ์เหล่านี้ ได้แก่ ตู้เย็น เครื่องซักผ้า เป็นต้น

3.3.3 การผลิตโดยการประกอบชิ้นส่วนเบื้องต้น CKD (Completely Knocked Down)

บริษัทนำเข้าชิ้นส่วนเบื้องต้นจากโรงงานผลิตในต่างประเทศซึ่งบริษัทได้ทำการคัดเลือกและเชื่อมั่นในโรงงานผู้ผลิตที่บริษัทสั่งซื้อ
โดยบริษัทจะสั่งซื้อชิ้นส่วนเบื้องต้นเป็นชุด ๆ (KIT)
ซึ่งจะมีชิ้นส่วนเบื้องต้นครบทุกชนิดในการประกอบเป็นผลิตภัณฑ์สำเร็จรูป เช่น IC , Semi
Conductor, Transistor เป็นต้น ผลิตภัณฑ์ที่บริษัทผลิตได้แก่ โทรทัศน์สี , วีซีดี , ดีวีดี เป็นต้น

อนึ่ง ในการสั่งซื้อชิ้นส่วนเบื้องต้น (CKD)
นี้บริษัทจะตรวจสอบคุณภาพและทำการสำรวจตลาดว่าลูกค้ามีความต้องการอย่างไร
เช่นเดียวกับการสั่งซื้อผลิตภัณฑ์สำเร็จรูป (CBU)

บริษัทมีนโยบายในการผลิตที่คำนึงถึงคุณภาพของผลิตภัณฑ์ให้อยู่ในระดับมาตรฐานเป็นสำคัญ
ดังนั้นจะต้องมีการตรวจสอบคุณภาพในขั้นตอนต่าง ๆ
โดยในขั้นตอนสุดท้ายบริษัทจะใช้การสุ่มตัวอย่างเพื่อตรวจสอบภายใต้มาตรฐาน MILSTD-105E หรือ
(Military Standard 105E )
ซึ่งเป็นมาตรฐานเป็นที่ยอมรับอย่างกว้างขวางในธุรกิจอุตสาหกรรมและผลิตภัณฑ์ที่ได้ผ่านการตรวจสอบมาตรฐานนี้ก็จะเป็นหลักประกันที่จะเพิ่มความมั่นใจในผลิตภัณฑ์นั้นต่อผู้บริโภค
นอกจากนั้นบริษัทยังจัดให้มีการตรวจสอบคุณภาพ (Quality Control)
ซึ่งมีหน่วยงานที่รับผิดชอบโดยตรง ประกอบด้วย

1. ส่วนงานควบคุมคุณภาพ ทำหน้าที่ควบคุมคุณภาพในการผลิต

2. ส่วนงานรับรองคุณภาพ ทำหน้าที่ตรวจสอบและพิจารณาอนุมัติชิ้นส่วนอุปกรณ์ต่าง ๆ
ที่ใช้ในการผลิต

3. ส่วนงานประกันคุณภาพทำหน้าที่ตรวจสอบคุณภาพของผลิตภัณฑ์ที่ได้จากการผลิต
จนถึงการใช้จริงของผู้บริโภค จัดทำสถิติ และแก้ไขปรับปรุงจุดบกพร่องให้หมดไป

นอกจากนี้ บริษัทฯ ยังได้ผ่านการตรวจประเมินระบบคุณภาพตามมาตรฐาน ISO9001:2000
ในฝ่ายผลิตจนได้รับการรับรอง ACCREDITATION BODY จาก UKAS กับ NAC อีกด้วย
โดยการตรวจรับรอง CERTIFICATION BODY จาก BVQI

  3.3.4 สัดส่วนการสั่งซื้อผลิตภัณฑ์สำเร็จรูป

บริษัทฯ จะจัดสั่งซื้อผลิตภัณฑ์สำเร็จรูป และชิ้นส่วนต่าง ๆ มาเพื่อผลิต
โดยสัดส่วนมูลค่ารวมในการสั่งซื้อภายในและภายนอกประเทศ เท่ากับ 23:77

  ผลิตภัณฑ์สำเร็จรูป CBU (Completely Built-up Unit)

บริษัทฯ จะสั่งซื้อผลิตภัณฑ์สำเร็จรูปจากบริษัทผู้จำหน่ายภายในประเทศประมาณ 5-7
รายและจากต่างประเทศ เช่น จีน , ไต้หวัน ประมาณ 5-7 ราย
โดยจะเลือกซื้อในรุ่นที่เป็นที่นิยมของลูกค้ากลุ่มเป้าหมาย

ในปี 2548 บริษัทฯ มีสัดส่วนมูลค่าในการสั่งซื้อผลิตภัณฑ์สำเร็จรูปภายใน และภายนอกประเทศ
เท่ากับ 7:93

บริษัทฯ จะนำเข้าชิ้นส่วนเบื้องต้นทั้งหมดจากประเทศจีน และ ไต้หวัน โดยจะมีบริษัทผู้ผลิตประเภท
OEM (Original Equipment Manufacturing or Merchandising) จำหน่ายผลิตภัณฑ์ต่าง
ๆ ให้ในรูปชิ้นส่วนเบื้องต้น ประมาณ 3-5 ราย โดยบริษัทจะเป็นผู้เลือกแบบรุ่นของผลิตภัณฑ์นั้น ๆ
และจะซื้อชิ้นส่วนในลักษณะเป็นชุด (KIT) มาเพื่อประกอบ โดยส่วนใหญ่แล้วในปี 2548 บริษัทฯ
มีสัดส่วนมูลค่าในการสั่งซื้อชิ้นส่วนเบื้องต้น ภายในและภายนอกประเทศเท่ากับ 37:63

สัดส่วนในการซื้อชิ้นส่วนและผลิตภัณฑ์สำเร็จรูปและสัดส่วนการผลิตจำแนกตามผลิตภัณฑ์ ในปี 2548

(หน่วย : %)

  ---------------------- ------------- ---------------- ------- ------------- ----- ------------ ------- ------- -------- ----------- -- ------
                         สินค้าสำเร็จรูป   ชิ้นส่วนกึ่งสำเร็จรูป           ชิ้นส่วนเบื้องต้น         รวมซื้อชิ้นส่วน                   รวม                     

  ผลิตภัณฑ์                 Distar        Distar           OEM     Distar        OEM   Distar       OEM     รวม     %        พันบาท          

  ทีวี                     -             16.39            15.44   -             -     16.39        15.44   31.83   31.83    710,901        

  วีซีดี                    0.38          0.02             -       -             -     0.02         -       0.02    0.40     9,081          

  เครื่องสียง               0.97          -                -       -             -     -            -       -       0.97     21,855         

  เครื่องใช้ในบ้าน           6.65          3.44             -       9.34          -     12.78        -       12.78   19.43    433,953        

  เครื่องใช้สำนักงานและอื่นๆ   38.82         6.95             -       1.60          -     8.55         -       8.55    47.37    1,057,106      

                         46.82         26.80            15.44   10.94         -     37.74        15.44   53.18   100.00   2,232,896      
  ---------------------- ------------- ---------------- ------- ------------- ----- ------------ ------- ------- -------- ----------- -- ------

หมายเหตุ : บริษัทฯ ไม่มีต้นทุนวัตถุดิบชนิดใดเกินร้อยละ 50 ของต้นทุนผลิตรวมและ ไม่มี
การซื้อวัตถุดิบ

จากผู้จำหน่ายรายใดเกินกว่าร้อยละ 30 ของมูลค่าซื้อวัตถุดิบทั้งหมด

  ----------------------------------------------------- -----------------
  ซื้อวัตถุดิบ                                               46.82%

  ซื้อสินค้าสำเร็จรูป                                         53.18%

                                                        100.00%
  ----------------------------------------------------- -----------------

3.3.5 ปัญหา อุปสรรค และแนวทางการแก้ไขปัญหาเกี่ยวกับการผลิต

ปัจจุบันพฤติกรรมผู้บริโภคในตลาดเครื่องใช้ไฟฟ้าประเภทภาพและเสียงได้เปลี่ยนแปลงไปอย่างมาก
โดยเฉพาะอย่างยิ่งผลิตภัณฑ์เครื่องรับโทรทัศน์
ผู้บริโภคมีความนิยมในขนาดเครื่องรับโทรทัศน์ที่ใหญ่ขึ้น โดยเฉพาะขนาด 21”
กลายเป็นตลาดที่ใหญ่ที่สุดในปัจจุบันและขนาด 25”
ขึ้นไปก็กำลังเติบโตอย่างมากรวมทั้งเครื่องรับโทรทัศน์จอแบนก็ได้รับความนิยมสูงมากขึ้นเช่นกัน
นอกจากนี้เทคโนโลยีใหม่ๆ ของเครื่องรับโทรทัศน์เช่น เครื่องรับโทรทัศน์ประเภท LCD ,
PROJECTOR , PLASMA รวมถึงล่าสุดที่เป็นเครื่องรับโทรทัศน์ดิจิตอล
ก็กำลังได้รับความสนใจจากผู้บริโภคมากขึ้นตามลำดับ

ดังนั้น บริษัทฯ
ได้เตรียมการด้านบุคคลากรและเครื่องมือที่จำเป็นในการศึกษาและเตรียมการสำหรับการผลิตเครื่องรับโทรทัศน์ที่ใช้เทคโนโลยีใหม่ดังกล่าวในอนาคต

3.3.6 ผลกระทบต่อสิ่งแวดล้อม

- ไม่มี -

3.4 งานที่ยังไม่ได้ส่งมอบ

-ไม่มี-